**SPECIFIKACIJE**

|  |  |
| --- | --- |
| **Naročnik** | **Luka Koper d.d.**  **Vojkovo nabrežje 38**  **6501 Koper** |
| **Oznaka javnega naročila** | JN 263/2017 - OKS 4 |
| **Predmet javnega naročila** | **Storitev izvedbe oz. pomoči pri izvedbi investicijsko vzdrževalnih delih na pristaniški infrastrukturi** |

1. **VRSTA, LASTNOSTI, KAKOVOST IN IZGLED PREDMETA JAVNEGA NAROČILA/PONUDBE**

**Splošni opis**

Predmet naročila je nudenje storitev oz. pomoči pri izvedbi investicijsko vzdrževalnih delih na infrastrukturi v Luki Koper z ustrezno usposobljeno in za delo zdravstveno sposobno in kvalificirano delovno silo, glede na povpraševanje naročnika v posaeznem konkretnem primeru. Naročnik bo najemal usposobljen kader za izvajanje posamezni vzdrževalnih in investicijskih del na infrastrukturi Luke Koper, ki ga bo plačeval na osnovi urnih postavk ali cen na količino opravljenih del, ki jih bodo ponudniki, s katerimi bo naročnik sklenil okvirni sporazum, oddali ob posameznem povpraševanju. Skupina delavcev mora biti vodena s strani delovodje oziroma skupinovodje ponudnika.

Vrsto, obseg ter trajanje potreb za izvedbo del je vnaprej nemogoče opredeliti, saj te niso vnaprej znane. Praviloma pa gre za enkratne storitve za določeno obdobje. Naročnik zato pričakuje širši obseg ponudnikov, ki bodo lahko v posameznih relevantnih povpraševanjih oddali ponudbo glede na zahteve in potrebe naročnika.

Dela se lahko izvajajo tudi ob sobotah, nedeljah in praznikih, po potrebi v treh izmenah, cena urne postavke oz. količinsko opravljenega dela, bo naročnik od sposobnih dobaviteljev, pridobil ob posameznem povpraševanju.

Pri posameznih povpraševanjih lahko izbrani ponudnik, v kolikor ne bo določeno drugače, pričakuje odzivni čas en delovni dan po pozivu, v nujnih primerih (intervencija) pa tudi dve uri. Točne specifikacije in zahteve bodo opredeljene ob posameznem povpraševanju.

Naročnik bo od ponudnikov naročal le storitve, brez dobave materiala. Le-ta lahko kot nebistveni del posla v okviru posameznega povpraševanja naroči tudi storitve, ki ustrezajo dejavnosti gradbenih del, skupaj z zahtevano vgradnjo materiala, ki ga priskrbi naročnik, kar bo po potrebi opredeljeno v posameznem povpraševanju.

Ponudnik bo dela izvedel v skladu s pravili stroke in navodilu strokovnega nadzora s strani naročnika.

|  |
| --- |
| **ZAHTEVANO** |
| **SKLOP 1: Izvajanje raznih manjših vzdrževalnih dela oz. pomoč pri izvedbi vzdrževalnih del na infrastrukturi Luke Koper** |
| Predmet naročila v tem sklopu je izvajanje raznih manjših vzdrževalnih dela oz. pomoč pri izvedbi vzdrževalnih del na infrastrukturi Luke Koper.  Tipična dela, ki jih bo naročnik naročal v tem sklopu, so tako:  ~ pomoč pri izvedbi talne signalizacije na cestah in skladiščnih površinah  ~ pomoč pri polaganju in vleki kablov v kabelsko kanalizacijo  ~ pomožna dela pri izvedbi gradbenih del  ~ čiščenje in barvanje oz. urejanje razne opreme (el.omarice, kandelabri, ipd.)  ~ ostala manj zahtevna vzdrževalna dela |
| **SKLOP 2 - Storitev izvajanja oz. pomoč pri izvedbi elektroištalacijskih del v Luki Koper** |
| Predmet naročila v tem sklopu je izvajanje oz. pomoč pri izvedbi elektroinštalacijskih del na infrastrukturi v Luki Koper s strokovno izobraženim kadrom (elektrikar, elektrotehnik).  Tipična dela, ki jih bo naročnik naročal v tem sklopu, so tako:  ~ izvajanje novih ali obnove podometnih in nadometnih inštalacij na infrastrukturi  ~ polaganje in vleka kablov v objektih in po kabelski kanalizaciji  ~ montaža razne elektro opreme (luči, kabelske police, kabelski kanali, ipd.)  ~ vgradnja in priključitev NN sestavov oz. stikalnih blokov  ~ izdelava kabelskih spojk in končnikov  ~ razna popravila elektroinštalacij in pripadajoče opreme  ~ popravila notranje in zunanje razsvetljave  ~ vsa ostala dela, ki so po zahtevnosti primerljiva z navedenimi v opisu del in v gradbenih normah |
| **SKLOP 3 - Storitev izvajanja del oz. pomoč pri investicijsko vzdrževalnih delih na železniški infrastrukturi** |
| Predmet naročila v tem sklopu je izvajanje oz. pomoč pri investicijsko vzdrževalnih delih na železniški infrastrukturi v Luki Koper.  Tipična dela, ki jih bo naročnik naročal v tem sklopu, so tako:  Enostavna dela:  ~ razmeščanje drobnega materiala  ~ razmeščanje lesenih pragov na planum  ~ vrtanje lukenj v leseni prag  ~ zalivanje lukenj z bitumnom  ~ podmazovanje vijakov  ~ pritrditev podložne plošče na prag  ~ pritrditev tirnice na ploščo  ~ podbijanje tira in kretnice; nabijanje tolčenca pod pragovi z vibracijskimi nabijači  ~ končno planiranje premikalnih stez  ~ demontaža tira ( rezanje, odvijanje pritrdilnega in veznega materiala, skladišenje )  ~ vsa ostala dela, ki so po zahtevnosti primerljiva z navedenimi v opisu del in v gradbenih normah - normativih in standardi dela v gradbeništvu - knjiga 6 - izgradnja in vzdrževanje železniških prog)  Zahtevna dela:  ~ smerno in višinsko zavarovanje tira  ~ spremljanje in dajanje višin med gradnjo  ~ spremljanje tirne širine  ~ polaganje kretnice z vsemi deli ( povezovanje delov v celoto )  ~ demontaža kretnice za ponovno uporabo, skupaj z zlaganjem in oštevilčenjem delov  ~ urejanje obstoječe tirne širine na novo projektirano širino  ~ vsa ostala dela, ki so po zahtevnosti primerljiva z navedenimi  ~ vsa ostala dela, ki so po zahtevnosti primerljiva z navedenimi v opisu del in v gradbenih normah - normativih in standardi dela v gradbeništvu - knjiga 6- izgradnja in vzdrževanje železniških prog) |