|  |  |
| --- | --- |
| **<** | |
| **Naziv in sedež** | **Luka Koper d.d.**  **Vojkovo nabrežje 38**  **6501 Koper** |
| **ID št. za DDV** | SI89190033 |
| **Matična številka** | 5144353000 |
| **Transakcijski račun** | SI56 1010 0000 0001 935 |
| **Telefon** |  |
| **E-pošta** |  |
| **Skrbnik okvirnega sporazuma** |  |
| **Podpisnik** | Dragomir Matić, predsednik uprave in Andraž Novak, član uprave |

in

|  |  |  |  |  |
| --- | --- | --- | --- | --- |
| **PONUDNIK/STRANKA OKVIRNEGA SPORAZUMA/ IZVAJALEC** | **Poslovodeči partner** | **Partner 2** | **Partner X** | |
| **Naziv in sedež** |  |  | |  |
| **ID št. za DDV** |  |  | |  |
| **Matična številka** |  |  | |  |
| **Transakcijski račun** |  |  | |  |
| **Telefon** |  |  | |  |
| **E-pošta** |  |  | |  |
| **Skrbnik okvirnega sporazuma** |  | | | |
| **Podpisnik** |  | | | |

sklepata

|  |
| --- |
| **OKVIRNI SPORAZUM ZA IZVEDBO OZIROMA POMOČ PRI IZVEDBI INVESTICIJSKO VZDRŽEVALNIH DELIH NA LUŠKI INFRASTRUKTURI številka <številka okvirnega sporazuma>** |

1. člen

PODLAGA OKVIRNEGA SPORAZUMA

|  |  |
| --- | --- |
| **Oznaka javnega naročila, ki je podlaga za sklenitev okvirnega sporazuma** | JN 263/2017 - OKS 4, objava na portalu e-naročanje dne \_\_\_\_\_\_\_\_\_\_\_\_\_\_ pod številko \_\_\_\_\_\_\_\_\_\_\_\_\_ ter na portalu EU dne \_\_\_\_\_\_\_\_\_\_\_\_\_\_\_\_\_\_ pod številko \_\_\_\_\_\_\_\_\_\_\_\_\_. |

1. člen

PREDMET OKVIRNEGA SPORAZUMA

* + 1. Predmet okvirnega sporazuma so storitve na infrastrukturi Luke Koper, in sicer za sklop:

SKLOP 1: Izvajanje raznih manjših vzdrževalnih del oziroma pomoč pri izvedbi vzdrževalnih del na infrastrukturi Luke Koper

SKLOP 2: Storitev izvajanja oziroma pomoči pri izvedbi elektroinštalacijskih del v Luki koper

SKLOP 3: Storitev izvajanja del oziroma pomoči pri investicijsko vzdrževalnih delih na železniški infrastrukturi.

* + 1. Vrsta, lastnosti, kakovost in opis predmeta pogodbe se opredelijo v vsakokratnem povabilu k oddaji ponudbe.
    2. Določila okvirnega sporazuma veljajo tudi za konkretna storitve, izvedena na podlagi konkretnih pogodb ali naročilnic v drugih fazah povpraševanja, v kolikor ni s konkretno pogodbo oziroma ob povpraševanju urejeno drugače.
    3. Ocenjena štiriletna skupna končna vrednost okvirnega sporazuma je 2.200.000,00 EUR brez DDV.
    4. Ocenjena letna vrednost brez DDV po sklopih pa je:
       - Sklop 1 – 100.000,00 EUR
       - Sklop 2 – 250.000,00 EUR
       - Sklop 3 – 200.000,00 EUR.

1. člen

KONTAKTNI PODATKI ZA ELEKTRONSKA POVPRAŠEVANJA

**KONTAKTNI PODATKI OSEBE, KI BO SODELOVALA PRI ELEKTRONSKI DRAŽBI**

Ponudnik v spodnjo tabelo vpiše podatke kontaktne osebe, ki bo sodelovala pri elektronski dražbi, in so potrebni za identifikacijo v sistem edrazbe.si. Naročnik bo na elektronski naslov kontaktne osebe posredoval vse informacije v zvezi s potekom elektronske dražbe. Šteje se, da je bilo kakršnokoli sporočilo v zvezi z elektronsko dražbo pravilno naslovljeno na ponudnika, če je bilo poslano na spodnji elektronski naslov.

|  |  |
| --- | --- |
| **Ime in priimek** |  |
| **Organizacija in sedež** |  |
| **MOBILNI telefon** |  |
| **E-pošta** |  |

**KONTAKTNI PODATKI ZA IZVAJANJE II. FAZE POVPRAŠEVANJA**

Ponudnik v spodnjo tabelo vpiše kontaktne podatke ponudnika za prijavo v informacijski sistem (https://nakupi.okvirni.si/).

|  |  |
| --- | --- |
| **Ime priimek osebe, ki bo oddajala ponudbe** |  |
| **E-naslov naslov osebe, ki bo oddajala ponudbe** |  |
| **Mobilna telefonska številka osebe** (za potrebe avtentikacije in verifikacije ponudnika), **ki bo oddajala ponudbe** |  |
| **E-naslov na katerega bo ponudnik prejemal obvestilo o ustvarjenem povpraševanju v sistemu ter obvestila o izidu ter ostala relevantna obvestila** (lahko je enak e-naslovu kot zgoraj ali tudi več e-naslovov) |  |

*Ponudniki vpišejo elektronsko pošto in mobilno (GSM) telefonsko številko, ki ju uporabljajo dnevno in imajo do njiju dostop ob vsakem času. Naročnik bo ponudnikom s katerimi bo sklenil okvirni sporazum, preko zgoraj navedene elektronske pošte, posredoval uporabniško ime in geslo, s katerima bo ponudnik lahko dostopal do informacijskega sistema za oddajo ponudb. Ob vsakokratni prijavi v informacijski sistem bodo ponudniki na zgoraj navedeno mobilno (GSM) telefonsko številko prejeli SMS kodo, ki je potrebna za dokončno prijavo v informacijski sistem v katerem se bodo seznanili s povpraševanjem in oddali svojo ponudbo.* *Morebitno spremembo navedenih podatkov izvajalec pravočasno sporoči naročniku in skrbniku informacijskega sistema.*

**IZVEDBA POVPRAŠEVANJ – ODPIRANJE KONKURENCE**

1. člen

IZVEDBENI POGOJI ODPIRANJA KONKURENCE V DRUGI – POGODBENI FAZI

* + 1. V okviru poglavja izvedba povpraševanj – odpiranje konkurence so vsi izvajalci, s katerimi ima naročnik sklenjen okvirni sporazum in bodo vabljeni k oddaji ponudbe, opredeljeni kot ponudniki.
    2. Natančne količine storitev so za naročnika neugotovljive, zato bo naročnik okvirne količine opredelil v vsaki drugi (pogodbeni) fazi postopka.
    3. Naročnik se zavezuje, da bo vse ponudnike, s katerimi ima sklenjen okvirni sporazum pozval k predložitvi ponudb v vsakokratni drugi (pogodbeni) fazi postopka.
    4. Ne glede na izvedeno povpraševanje se naročnik ne zavezuje, da bo dejansko naročil storitve, ki je navedeno v posamezni drugi fazi povpraševanja oz. da jih bo naročil v povpraševanju navedenih količinah.
    5. Naročnik bo druge (pogodbene) faze izvedel praviloma:
* za vsako konkretno storitev ali
* za časovno obdobje, ki ga bo predvidel ob posameznem povpraševanju, skupaj s pričakovanim obsegom del v tem obdobju.
  + 1. V kolikor ni v posameznem povpraševanju drugače določeno, morajo biti v cenah zajeti vsi stroški, vključno s potnimi stroški, stroški transporta in izvedbe storitve na lokaciji, razen DDV oziroma tudi DDV, če je tako opredeljeno v povpraševanju. Naročnik bo nato v tem obdobju oz. do izvedenega ponovnega povpraševanja storitve naročal pri ponudnikih, ki bodo oddali popolno ponudbo in bodo izbrani na podlagi merila navedenega v tem okvirnem sporazumu oz. merila navedenega v povpraševanju.
    2. Naročila in s tem povezane storitve bodo sukcesivne ali enkratne, odvisno od potreb naročnika, kar bo opredeljeno ob posameznem povpraševanju.
    3. Naročnik lahko ob posameznem povpraševanju določi finančna zavarovanja za resnost ponudbe in za dobro izvedbo pogodbenih obveznosti, kot tudi za odpravo napak v garancijski dobi.
    4. Ponudniki bodo morali v vsaki povpraševani drugi fazi ponuditi storitve v skladu z naročnikovimi zahtevami.
    5. Naročnik lahko v posamezni drugi fazi zahteva, da mora ponudnik ali ponudnikov kader izpolnjevati določene zahteve, ter od ponudnikov zahtevati predložitev ustreznih dokazil, potrdil ipd..
    6. Naročnik lahko v upravičenih okoliščinah ponovno odpiranje konkurence v drugi fazi izvede tudi pred iztekom obdobja povpraševanja, za katerega je izvedel prejšnje povpraševanje. V takem primeru bo razloge (sprememba zakonodaje ipd.) za predčasno ponovno odpiranje konkurence tudi navedel v novem povpraševanju.
    7. Naročnik od ponudnika, s katerim ima sklenjen okvirni sporazum, pričakuje aktivno oddajo ponudb na posamezna povpraševanja.
    8. Ponudniki pošljejo svoje ponudbe v roku na naslov oz. na način, ki ga v povabilu opredeli naročnik.
    9. Po preteku roka naročnik sporoči ponudnikom najugodnejšega ponudnika ter najugodnejšo ponudbeno ceno.

1. člen

ELEKTRONSKO POVPRAŠEVANJE PREKO SPLETNE APLIKACIJE

* + 1. Odpiranje konkurence v drugi – pogodbeni fazi praviloma poteka v elektronski obliki preko v ta namen postavljenega informacijskega sistema. Naročnik v informacijskem sistemu ustvari povpraševanje, pri čemer opredeli predmet povpraševanja ter primeren rok za oddajo ponudb.
    2. Informacijski sistem s strani naročnika po elektronski pošti, ki jo navede ponudnik v okvirnem sporazumu, hkrati pošlje podatek o odprtem povpraševanju vsem ponudnikom, ki imajo z naročnikom sklenjen okvirni sporazum. Naročnik pri oddaji povpraševanja dokazuje zgolj, da je sporočilo zapustilo njegov informacijski sistem in ne odgovarja za to, da bo ponudnik dejansko prejel elektronsko sporočilo (ponudnik ima ob vsakem času v informacijskem sistemu možnost preveriti seznam odprtih povpraševanj). V informacijskem sistemu je vsakemu ponudniku ob istem času na voljo enak obseg informacij o aktualnih povpraševanjih.
    3. Ponudnik s podpisom okvirnega sporazuma izjavlja, da je seznanjen in soglaša, da naročnik upravlja oz. v naročnikovem imenu njegov pogodbeni obdelovalec, za potrebe elektronskega naročanja obdeluje v okvirnem sporazumu navedene osebne podatke za elektronsko oddajo ponudb (podatki iz 3. člena sporazuma).
    4. Morebitno spremembo v prejšnjem odstavku omenjenih podatkov ponudnik pravočasno sporoči naročniku in skrbniku informacijskega sistema. V nasprotnem primeru naročnik ne odgovarja oz. ne nosi posledic za vse posledice, do katerih pride ali bi lahko prišlo zaradi napačnih podatkov.
    5. Po preteku roka za oddajo ponudb lahko naročnik izvede odpiranje ponudb preko elektronskega sistema.
    6. Ponudba se v informacijski sistem (zaprt informacijski sistem glede na določila ZEPEP) oddaja v elektronski obliki. Ponudnik mora skrbno hraniti identifikacijske elemente in jih ne sme posredovati tretjim osebam. V primeru suma razkritja identifikacijskih elementov mora ponudnik takoj obvestiti skrbnika informacijskega sistema in naročnika, pri čemer se mu v najkrajšem času izda nove identifikacijske elemente (storitev se mu zaračuna po veljavni tarifi v kolikor ponudnik ne dokaže, da do razkritja ni prišlo z njegove strani – dokazno breme leži na strani ponudnika). Če ponudnik zahteva izdajo novih identifikacijskih elementov v času poteka postopka oddaje ponudbe, šteje ponudba, oddana na podlagi starih identifikacijskih elementov, za neveljavno. Če naročnik zaradi tega ne more uspešno zaključiti postopka in leži razlog preklica na strani ponudnika, ki je zahteval preklic, lahko naročnik izda naročilo naslednjemu najugodnejšemu ponudniku ali izvede nabavo na stroške ponudnika, ki je zahteval preklic (unovči dano zavarovanje za razliko škode, ki mu je zaradi preklica nastala).
    7. Vse komunikacije v informacijskem sistemu se beležijo v elektronski dnevnik. Šteje se, da je ponudnik s potrditvijo vnosa podatkov v informacijski sistem elektronsko podpisal svojo ponudbo (ta podpis šteje za lastnoročni podpis zakonitega zastopnika ali pooblaščenca ponudnika).
    8. Splošni pogoji uporabe informacijskega sistema so objavljeni na spletnih straneh sistema in zavezujejo vse uporabnike sistema. V primeru sprememb splošnih pogojev poslovanja začnejo spremembe veljati v desetih dneh po objavi. Ponudnik, ki se z vsebino splošnih pogojev poslovanja ne strinja, lahko poda naročniku pobudo za njihovo spremembo, v primeru naročnikovega neupoštevanja predlogov pa lahko prekine okvirni sporazum brez odškodninske obveznosti do naročnika.

1. člen

ELEKTRONSKA DRAŽBA

* + 1. Poseben način elektronskega naročanja je elektronska dražba.
    2. Naročnik lahko za posamezno povpraševanje v informacijskem sistemu definira zaprti ali odprti tip dražbe.
    3. Zaprti tip dražbe je vrsta možnosti oddaje ponudb, pri kateri lahko ponudnik, stranka okvirnega sporazuma, do roka za oddajo ponudb odda in spreminja svojo ponudbo, pri čemer pa mu vsebina ponudb drugih ponudnikov do preteka roka za oddajo ponudb ni znana.
    4. Odprti tip dražbe je vrsta možnosti oddaje ponudb, pri kateri mora ponudnik, stranka okvirnega sporazuma, ki želi participirati pri odprtem tipu dražbe, do roka za oddajo ponudb oddati ponudbo. Po preteku tega roka ponudnik vidi trenutno najnižjo ceno, vendar brez navedbe ponudnika, ki jo je podal. Ponudnik, ki je oddal ponudbo, ima od tega trenutka možnost nižanja svoje ponudbe do izteka dodatnega roka za nižanje cene (če ni drugače opredeljeno je to ena ura). Ponudnik v tem času lahko znižuje ceno svoje ponudbe, pri čemer mu je v vsakem času tega dodatnega roka za nižanje cene znana trenutna najnižja cena, brez navedbe ponudnika, ki jo ponuja. Ponudnik svoje cene v dodatnem roku ne more zviševati, temveč jo lahko zgolj zniža in sicer najmanj za znesek, kot ga opredeli naročnik v povpraševanju. Na enak način lahko naročnik opredeli najnižjo ceno tudi z obsegom sredstev, tako da zahteva da ponudniki navedejo ponujeno število kosov za določen znesek.
    5. Naročnik lahko oblikuje tudi drugačna pravila odprte dražbe (npr. tako da prve – zaprte – faze ni), temveč ponudniki do roka oddaje ponudb prosto vnašajo cene, pri tem pa ves čas vidijo trenutno najnižjo ceno, a brez navedbe kdo jo je predložil.
    6. Podrobnejši potek elektronske dražbe se uredi v sistemu elektronskih dražb, vendar mora naročnik v elektronski dražbi zagotoviti tako transparentnost postopka, ki je primerljiva z enim od opisanih postopkov v tem okvirnem sporazumu.
    7. Če naročnik ne opredeli drugače je najmanjši znesek nižanja 10 EUR. Če naročnik v informacijskem sistemu ne opredeli drugače, se dražba konča po izteku roka ali predčasno, če se trenutno najnižja cena ne spremeni več kot 10 minut (čas latentnosti).
    8. Po izteku roka za oddajo ponudb naročnik izbere ponudnika, ki odda najugodnejšo ponudbo, glede na merila, navedena v posameznem povpraševanju.

1. člen

KLASIČEN NAČIN IZVEDBE POVPRAŠEVANJA

1. Naročnik lahko povpraševanje vedno izvaja tudi pisno, preko telefaksa ali elektronske pošte, pri čemer se postopek smiselno prilagodi glede na tak način komuniciranja.
2. člen

MERILO ZA DODELITEV POSLA POSAMEZNEGA POVPRAŠEVANJA

IN IZVAJANJE POSLA S STRANI IZBRANEGA IZVAJALCA

1. V kolikor ni ob posameznem povpraševanju drugače določeno je merilo najnižja ponudbena cena.
2. V primeru merila ekonomsko najugodnejša ponudba bo naročnik merilo konkretiziral v vsakokratnem povpraševanju.
3. V kolikor ni v konkretnem povpraševanju ali v splošnih pogojih (pri uporabi elektronskega sistema povpraševanja) določeno drugače, se v primeru enake ponujene cene kot najugodnejšo šteje ponudbo, ki je prva prispela v elektronski sistem oz. na naročnikov naslov.
4. Enako velja tudi v primeru doseženega enakega števila točk v primeru ekonomsko najugodnejše cene.
5. člen

POSEBNE SITUACIJE

* + 1. Če naročnik za posamezno povpraševanje ne prejme nobene ponudbe, je dolžan posebej skrbno preveriti ali razlog nepridobitve ponudb ne izvira iz njegove sfere (npr. objektivno nemogoče povpraševanje ali podobno). Ponudnik je kot strokovnjak dolžan naročnika čim prej opozoriti na morebitno objektivno absolutno nezmožnost izvedbe posameznega povpraševanja (možno je, da naročnik s posameznimi objektivnimi dejstvi ni seznanjen).
    2. Če naročnik ne pridobi nobene ponudbe in razlog nepridobitve ponudb ne izvira iz njegove sfere oz. pridobi nedopustne ponudbe, za tako konkretno naročilo ni več zavezan po temu sporazumu (naročilo lahko odda na trgu, vendar pod enakimi pogoji kot jih je predstavil v povpraševanju po tem sporazumu). Če naročnik spremeni pogoje neuspelega povpraševanja to šteje za novo povpraševanje.
    3. Naročnik se lahko v primeru, da ne dobi nobene ponudbe oz. nobene dopustne ponudbe, namesto za oddajo na prostem trgu odloči tudi za ponovitev postopka.

1. člen

PREVERITEV PONUDB

* + 1. V kolikor je to potrebno naročnik preveri resničnost in obstoj navedb v ponudbi in od ponudnikov zahteva predložitev ustreznih dokazil in/ali vzorcev.
    2. Ponudniki morajo navedena dokazila predložiti v roku, navedenem v zahtevi za dopolnitev oz. pojasnilo, katero naročnik posreduje pisno po pošti ali elektronsko.
    3. V kolikor ponudniki v navedenem roku pojasnil, dokazil in/ali vzorcev ne posredujejo pravočasno, naročnik takšno ponudbo označi za nedopustno.

1. člen

SPREMEMBA, PREKLIC IN ODLOČITEV O POVPRAŠEVANJU

1. Naročnik lahko kadarkoli do roka za oddajo ponudb v vsaki drugi fazi povpraševanja spremeni ali prekliče povpraševanje.
2. Naročnik spremembo ali preklic izvede na enega izmed naslednjih načinov: z obvestilom na spletni strani (na spletni strani, ki bo navedena v povabilu k oddaji ponudb), preko elektronske pošte, pisno po pošti ali preko sistema za elektronsko oddajo ponudb.
3. Naročnik mora omogočiti, da se imajo s spremembo ali s preklicem možnost seznaniti vsi povabljeni ponudniki.
4. Po preteku roka za oddajo ponudb preklic ali sprememba povpraševanja ni več mogoča. V tem primeru bo naročnik izdal odločitev o posameznem povpraševanju.
5. Naročnik odločitev o izidu posameznega povpraševanja izda v najkrajšem možnem času na enega izmed naslednjih načinov: z obvestilom na spletni strani (na spletni strani, ki bo navedena v povabilu k oddaji ponudb), preko elektronske pošte, pisno po pošti ali preko sistema za elektronsko oddajo ponudb.
6. Naročnik lahko z odločitvijo izbere eno, več ponudb ali zavrne vse ponudbe.

**OBVEZNOSTI POGODBENIH STRANK**

1. člen

OBVEZNOSTI POGODBENIH STRANK

* + 1. Naročnik se obvezuje, da bo:
* izpolnil vse predvidene obveznosti v roku in na predviden način;
* zagotovil razpoložljivost potrebnih človeških, informacijskih in finančnih virov;
* izvajalcu omogočil dostop do celotne dokumentacije, izvorne in izvršne kode, infrastrukture, če je to potrebno za izvedbo prevzetih storitev;
* pisno obveščal izvajalca o ugotovljenih napakah oziroma problemih;
* plačal naročene in izvršene storitve v dogovorjenem roku.
  + 1. Izvajalec se obvezuje, da bo:
* svoje naloge opravil strokovno in s skrbnostjo dobrega strokovnjaka;
* izvedel svoje pogodbene obveznosti po pravilih stroke, v skladu z navodili naročnika in v dogovorjenem roku;
* takoj pisno opozoril naročnika na okoliščine, ki bi lahko otežile ali onemogočile kvalitetno in pravilno izvedbo storitev;
* pri izvajanju pogodbenih obveznosti uporabljal napredne tehnologije in metode glede na opremljenost naročnika;
* v teku izvajanja okvirnega sporazuma zagotavljal razpoložljivost ponujenih kadrovskih, tehnoloških in organizacijskih resursov – do spremembe prijavljenih kadrov ali podizvajalcev lahko pride le po predhodnem pisnem soglasju naročnika;
* z naročnikom sodeloval ter na njegovo zahtevo nemudoma posredoval vso dokumentacijo (finančno, pravno, vsebinsko-projektno…) in pojasnila.
* omogočal ustrezen nadzor naročniku.
  + 1. Če naročnik naroči izvajalcu storitev, s katero bi bili kršeni predpisi ali pa povzročena nesorazmerna škoda naročniku ali tretjemu, lahko izvajalec takšno naročilo odkloni, ne da bi kršil okvirni sporazum, vendar mora razlog za odklonitev dokazati. Če naročilo ne omogoča strokovno optimalne izvedbe storitve ali pa zahteva rešitve, ki niso v skladu s pravili stroke, mora izvajalec naročnika na to dejstvo opozoriti in mu svetovati primernejšo izvedbo, vendar mora nalogo izpolniti, kot mu je bilo naročeno, če naročnik pri tem vztraja.
    2. Neutemeljena zavrnitev naročila ali odstopanje od naročenega načina izvedbe pomeni kršitev pogodbene obveznosti, zaradi katere lahko naročnik izvede kritni kup, razdre okvirni sporazum, uveljavi finančno zavarovanja za dobro izvedbo pogodbenih obveznosti, v primeru škode pa tudi zahteva odškodnino.
    3. Za potrebe izvajanje tega okvirnega sporazuma pogodbeni stranki uporabljata elektronsko komunikacijo (v okvirnem sporazumu navedeno e-pošto) in sta dolžni obe zagotoviti, da bodisi nasprotna stranka, bodisi nasprotni informacijski sistem potrdi vsak prejem tako dogovorjene poslovne komunikacije.

1. člen

NASTOPANJE S PODIZVAJALCI

1. Izvajalec s podpisom tega sporazuma potrjuje, da je seznanjen z definicijo pojma podizvajalec po ZJN-3.
2. V kolikor izvajalec pri izvajanju naročila nastopa s podizvajalci, se zavezuje, da bo z njimi sklenil pogodbe, v katerih bo natančno določena vrsta in obseg dela ter cena za opravljene storitve. Eventualna neposredna plačila podizvajalcem se uredijo v skladu s 94. členom ZJN-3.
3. Izvajalec pri izvedbi predmetnega javnega naročila s podizvajalci jamči in se zaveže:

* da bodo njegovi podizvajalci storitve opravljali vestno, pošteno, skladno z določili iz te pogodbe, naročnikove dokumentacije, veljavnimi zakonskimi predpisi ter pravili stroke,
* da v razmerju do naročnika primarno prevzema skrb in odgovornost za podizvajalce glede izvedbe in kakovosti storitev, ki so predmet te pogodbe,
* da bo v pogodbah, ki jih bo sklenil s podizvajalci, vnesel določila, na podlagi katerih bodo podizvajalci, v primeru če bodo od naročnika zahtevali neposredno plačilo terjatve, ki bi jo imeli do glavnega izvajalca v zvezi s predmetom te pogodbe, naročniku izročili vso dokumentacijo o opravljenih storitvah in o obstoju terjatve do glavnega izvajalca in zlasti da bodo naročniku izročili vse izvirnike dokumentacije, ki je potrebna za pridobitev uporabnega ali ostalih dovoljenj.

1. Neposredno plačilo podizvajalcu zavezuje naročnika in glavnega izvajalca samo v primeru, če podizvajalec zahteva neposredno plačilo, v skladu z drugim in tretjim odstavkom 94. člena ZJN-3.
2. Neposredna plačila naročnika morebitnim podizvajalcem se lahko opravijo največ do višine pogodbene vrednosti. Izvajalec v celoti odgovarja za vse posledice in škodo, ki bi naročniku utegnila nastati, če bi vrednost storitev podizvajalcev, skupaj s storitvami izvajalca presegala pogodbeno dogovorjeno vrednost. Morebitni stroški in škoda, ki bi naročniku tako lahko nastala se odštejejo od celotne pogodbene vrednosti in jo naročnik lahko poračuna s svojo obveznostjo do izvajalca.
3. Ko naročnik poravna podizvajalčevo terjatev, ki jo ima do glavnega izvajalca, se obveznost naročnikovega plačila do glavnega izvajalca, za podizvajalcu izplačani znesek, ustrezno zmanjša. Naročnik v razmerju do podizvajalca, v zvezi z izvedenimi deli in zapadlimi računi, ki jih je podizvajalec predložil v plačilo glavnemu izvajalcu, ni dolžan plačati zamudnih obresti in drugih stranskih terjatev vključno s penali, ampak ostane ta obveznost izključno na glavnemu izvajalcu.
4. Naročnik lahko zadrži plačilo podizvajalčeve terjatve, ki jo ima do glavnega izvajalca:

* dokler mu ni izročena vsa dokumentacija o opravljenih storitvah in o obstoju terjatve do glavnega izvajalca,
* dokler predložena situacija ali račun za že opravljene storitve ni potrjen,
* dokler podizvajalec naročniku pisno ne zagotovi, da bo takoj po prejetemu plačilu izročil naročniku vse izvirnike dokumentacije, ki je potrebna za pridobitev uporabnega dovoljenja, če je to potrebno.

1. Če podizvajalec neposrednega plačila od naročnika ne zahteva, se glavni izvajalec s podpisom te pogodbo zavezuje, da bo naročniku, najpozneje v roku 60 dni od plačila končnega računa oziroma situacije, poslal svojo pisno izjavo, da je poplačal vse podizvajalce, ki so neposredno povezani s predmetom javnega naročila in pisno izjavo podizvajalcev, da so plačilo prejeli.

**NAROČANJE, IZVEDBA, PREVZEM IN OBRAČUN**

1. člen

NAROČANJE

* + 1. Naročnik bo naročal storitve pri tistih izvajalcih, ki bodo z odločitvijo za vsako posamezno drugo fazo izbrani kot najugodnejši, in sicer za enkratno izvedbo ali za sukcesivno izvajanje storitev v določenem obdobju, navedenem v povabilu k oddaji ponudb.
    2. Ne glede na navedeno ocenjeno vrednost, naročnik v ničemer ne prevzema kakršnekoli zaveze ali odgovornosti, da bo naročilo izvedel v celotnem ocenjenem obsegu.

1. člen

IZVEDBA

1. V kolikor s konkretno pogodbo ni določeno drugače, mora izvajalec pričeti z izvedbo del z dnem uvedbe v delo.
2. Izvajalec je uveden v delo, ko prejme od naročnika:
   * + - podpisano pogodbo oziroma naročilnico,
       - dostop do gradbišča in prosto gradbišče,
       - projektno dokumentacijo,
       - pisni sporazum iz varstva pri delu.
3. O uvedbi v delo predstavnika izvajalca in naročnika sestavita poseben zapisnik.
4. Če izvajalec ni uveden v delo v smislu tega člena v roku dveh mesecev po podpisu pogodbe, ima pravico odstopiti od pogodbe brez kakršnekoli odškodnine.
5. člen

ROK IZVEDBE DEL

1. Rok izvedbe del se določi z vsakokratno pogodbo oz. se navede v vsakokratnem povpraševanju.
2. Izvajalec ima pravico do podaljšanja pogodbenih rokov v naslednjih primerih:
   * + - dogodki, ki so posledica višje sile;
       - prekinitev izvajanja del na zahtevo naročnika;
       - vremenskih razmer, ki bi onemogočala izvajanje zunanjih del več kot pet zaporednih dni oziroma skupaj več kot deset delovnih dni;
       - če naročnik ne izpolnjuje dogovorjenih pogojev za izvedbo del iz 11. člena tega okvirnega sporazuma;
       - če naročnik naroči dodatna dela ali občutne spremembe izvedbe – v obsegu, ki je upravičen z dodatnimi deli ali spremembami.
3. Zahtevo za podaljšanje roka mora izvajalec pisno predložiti naročniku takoj, najkasneje pa v roku dveh dni, ko izve za razloge, ki opravičujejo podaljšanje roka. V kolikor predstavnika pogodbenih strank ugotovita, da gre za upravičen zahtevek skupno določita nov rok dokončanja del.
4. Neupravičena prekoračitev rokov pomeni izvajalčevo zamudo, zaradi katere lahko naročnik uveljavlja ukrepe, določene v tem okvirnem sporazumu.
5. člen

PREVZEM DEL

* + 1. Izvajalec vodi evidenco opravljenih storitev na osnovi s strani naročnika podpisanih nalogov. Izvajalec dostavlja naročniku pisna poročila o vseh opravljenih storitvah.
    2. Preverjanje kvalitete in obsega realizacije predmeta okvirnega sporazuma izvaja naročnik, ki po potrebi, za posamezne naloge predmeta, lahko organizira komisijo za preverjanje kvalitete in obsega storitev v sestavi: naročnik, izvajalec, druge odgovorne osebe pri naročniku in po potrebi zunanji svetovalec, za namen:
* primerjava z vsebino predmeta okvirnega sporazuma,
* primerjava z dostavljenimi mesečnimi poročili.
  + 1. Rezultati teh preverjanj morajo biti dokumentirani in so tudi pogoj za realizacijo plačil. Dokumentiranje je lahko v pisni ali elektronski obliki.
    2. Če naročnik ne izpolni svojih obveznosti, tako da izvajalec pri opravljanju storitev ne more opraviti dela na lokaciji naročnika, ali če izvajalec ugotovi, da je naročnik prijavil problem, ki ni predmet tega okvirnega sporazuma, je izvajalec dolžan na predpisani način evidentirati situacijo in porabljeni čas, naročnik pa poravnat vse nastale stroške (porabljeni čas, potni stroški) po veljavnem ceniku izvajalca.

1. člen

OBRAČUN IZVEDENIH DEL IN NAČIN PLAČILA

* + 1. V kolikor ni drugače dogovorjeno izvajalec izstavi naročniku račun na podlagi potrjenega poročila o opravljeni storitvi. Izvajalec računu priloži originalen izvod podpisanega poročila ali prevzemnega zapisnika in ostalo potrebno dokumentacijo glede na vrsto posla.
    2. Naročnik lahko o posameznem povpraševanju določi enkratno ali mesečno plačilo za pretekli mesec. Če ni določeno drugače, v primeru mesečnih plačil veljajo določila v nadaljevanju, enkratno plačilo pa smiselno poteka na način, kot je opredeljeno v nadaljevanju.
    3. Izvajalec mora na računu in poročilo navesti številko sklenjene pogodbe, oz. če te ni pa številko naročilnice.
    4. V kolikor naročnik to zahteva, mora biti račun v predpisani elektronski obliki (eRačun).
    5. Stranki se lahko dogovorita, da bo izvajalec za opravljene dalj časa trajajoče storitve izstavljal mesečne račune, najkasneje do 5. v mesecu za pretekli mesec.
    6. Naročnik se obvezuje, da bo storitve plačeval na podlagi dejansko opravljenih in potrjenih delih.
    7. Naročnik se zavezuje izvajalcu plačati posamezni račun, ki temelji na potrjenih mesečnih poročilih, v roku 75 dni od datuma opravljene storitve.
    8. Če se naročnik ne bo v celoti strinjal z izstavljenim računom, ga bo v roku 8 dni po prejemu pisno in z obrazložitvijo v celoti zavrnil, izvajalec pa je dolžan izstaviti nov račun z novim datumom. Plačilni rok prične teči z dnem, ko naročnik prejme in potrdi nov račun. Če izvajalec v dogovorjenem roku ne prejme naročnikovega pisnega ugovora z navedbo razlogov za ugovor, se šteje, da je račun s tem dnem v celoti potrjen. Naročnik je v tem primeru dolžan plačati pogodbeno ceno za izvedene storitve v roku, navedenem tem členu, po izvedbi storitev, poteku roka za izvedbo in prejemu pravilno izstavljenega izvajalčevega računa.
    9. V primeru zamude pri plačilu je naročnik dolžan plačati zakonske zamudne obresti za čas zamude.
    10. Izvajalec lahko pogodbo razdre, če mu naročnik z zamudo pri plačilu povzroča večjo škodo ali, če je očitno, da naročnik v razumnem roku ne bo mogel plačati celotne kupnine. V primeru razdrtja pogodbe, stranki druga drugi takoj poravnata vse dolgovano po tej pogodbi, pogodbeno kazen, zamudne obresti in izkazano škodo. Uveljavljanje pogodbene kazni ne izključuje unovčitve finančnega zavarovanja, če je bilo predloženo.
    11. Naročnik lahko v dogovoru z izvajalcem svojo obveznost poravna pred rokom zapadlosti, s čimer se mu za vsako začeto dekado (t.j. deset dni) predčasnega plačila prizna 0,5% popust, t.i. cassa-sconto na vrednost naročnikove obveznosti, ki se predčasno plača. Izvajalec se v takem primeru zavezuje izstaviti naročniku dobropis za višino cassa-sconta iz naslova predčasnega plačila.

**JAMČEVANJA, GARANCIJE IN POGODBENE KAZNI**

1. člen

ODPRAVA NAPAKE

* 1. Pomanjkljivosti in napake v zvezi z izvedenimi deli, ki so predmet okvirnega sporazuma in ki se pokažejo v garancijskem roku, bo izvajalec odpravil na lastne stroške.
  2. Napake v zvezi z gradbenimi in inštalacijskimi deli bo izvajalec odpravil v roku 5. delovnih dni od prijave napake.
  3. Če je napaka takšne narave, da običajna uporaba objekta ni mogoča, je izvajalec dolžan napako odpraviti oziroma vzpostaviti začasno delujoče stanje v roku enega (1) dneva od prijave napake.
  4. Naročnik je izvajalca dolžan obvestiti o napaki pisno, po elektronski pošti ali telefaksu vsak delovni dan od 8. do 15. ure.
  5. Če izvajalec v primernem roku ne odpravi napake, lahko naročnik na stroške izvajalca odpravo napake naroči drugemu izvajalcu.

1. člen

ZAMUDA IN POGODBENA KAZEN

* + 1. Naročnik lahko uveljavlja pogodbeno kazen v primeru nezagotavljanja, zmanjšanega obsega ali kakovosti zagotavljanja storitev, ki nastanejo po izključni krivdi izvajalca in niso posledica višje sile, ki se zaračuna skladno z dejansko nastalimi stroški naročnika, kateri se zaračunajo na podlagi internega cenika naročnika.
    2. Naročnik in izvajalec soglašata, da pravica zaračunati pogodbeno kazen ni pogojena z nastankom škode naročniku. Povračilo tako nastale škode bo naročnik uveljavil po splošnih načelih odškodninske odgovornosti, neodvisno od uveljavljanja pogodbene kazni.
    3. Če bi pogodbena kazen v posameznem mejniku presegla mejo, ki je v tem okvirnem sporazumu določena kot največja vrednost pogodbene kazni, lahko naročnik unovči finančno zavarovanje za dobro izvedbo pogodbenih obveznosti, razdre pogodbo ter okvirni sporazum in zahteva povrnitev dejanske škode. V tem primeru lahko naročnik pri drugemu ponudniku naroči kritno izvedbo storitev.
    4. V kolikor ni s konkretno pogodbo določeno drugače znaša pogodbena kazen za vsak dan zamude 0,5 % od vrednosti konkretne pogodbe v EUR z DDV pri posameznem povpraševanju, vendar ne več kot 10% pogodbene vrednosti.

1. člen

JAMSTVA IN GARANCIJSKE OBVEZNOSTI IZVAJALCA

* + 1. Izvajalec naročniku jamči, da:
* bodo storitve opravljene kakovostno, s kvalificiranimi kadri, v skladu z veljavnimi predpisi in standardi ter v skladu s specificiranimi zahtevami naročnika;
* bo kakovost opravljenih storitev preverjal in stalno skrbel za odpravo pomanjkljivosti, za katere bo izvedel na podlagi preverjanj ali informacij naročnika.
  + 1. Izvajalec jamči le za izvajanje tistih funkcij, ki so določene v razpisni dokumentaciji. Izvajalec ne prevzema jamstva za zadovoljitev posebnih naročnikovih potreb, ki niso izrecno določene v razpisni dokumentaciji in ne jamči, da bodo vse funkcije zadovoljile specifične potrebe naročnika ali da bo delovanje absolutno nezmotljivo oziroma brez napak.
    2. Če se ugotovi, da od naročnika javljena napaka dejansko ni napaka izvajalca, naročnik krije neposredne stroške, ki jih ima izvajalec zaradi odziva na napako.
    3. Jamčevalni rok po tem okvirnem sporazumu se podaljša za čas, ki ga izvajalec potrebuje za odpravo javljene mu bistvene napake.
    4. Izvajalec ne odgovarja za neposredno, posredno, slučajno ali posledično škodo, ki bi izvirala iz uporabe ali nezmožnosti uporabe produktov. Razen v primerih, ki so izrecno navedeni v tem okvirnem sporazumu.

1. člen

FINANČNO ZAVAROVANJE ZA RESNOST PONUDBE

* + 1. Naročnik lahko ob posameznem povpraševanju od izvajalca zahteva, da predloži finančno zavarovanje za resnost ponudbe (praviloma nepreklicno, brezpogojno bančno garancijo/kavcijsko zavarovanje ali bianco menico s pooblastilom za izpolnitev).
    2. Naročnik v tem primeru opredeli tudi vrsto, višino in veljavnost finančnega zavarovanja, ki ga lahko naročnik unovči v naslednjih primerih:
       - če ponudnik/izvajalec umakne ali spremeni ponudbo v času njene veljavnosti, navedene v ponudbi;
       - če ponudnik/izvajalec, ki ga je naročnik v času veljavnosti ponudbe obvestil o sprejetju njegove ponudbe:
         * zavrne sklenitev pogodbe ali ne sklene pogodbe v skladu s povpraševanjem;
         * ne predloži ali zavrne predložitev finančnega zavarovanja za dobro izvedbo pogodbenih obveznosti v skladu s pogodbenimi pogoji.
    3. Naročnik lahko finančno zavarovanje uveljavi brez predhodnega opomina, mora pa izvajalca o tem, da ga je uveljavil, obvestiti elektronsko ali pisno po pošti.

1. člen

FINANČNO ZAVAROVANJE ZA DOBRO IZVEDBO POGODBENIH OBVEZNOSTI

* + 1. Naročnik lahko ob posameznem povpraševanju od izvajalca zahteva, da predloži finančno zavarovanje za dobro izvedbo pogodbenih obveznosti (praviloma nepreklicno, brezpogojno bančno garancijo/kavcijsko zavarovanje ali bianco menico s pooblastilom za izpolnitev).
    2. Naročnik v tem primeru opredeli tudi vrsto, višino in veljavnost finančnega zavarovanja, ki ga lahko naročnik unovči v naslednjih primerih:
* če izvajalec storitve ne opravlja v skladu z zahtevami okvirnega sporazuma in posameznega povpraševanja ali s specifikacijami;
* če naročnik razdre okvirni sporazum zaradi kršitev ali zamude na strani izvajalca;
* če izvajalec objavi nesolventnost, prisilno poravnavo ali stečaj;
* če izvajalec krši zaupnost podatkov;
* če ob izteku veljavnosti obstoječega finančnega zavarovanja pred končnim prevzemom, izvajalec ne predloži novega finančnega zavarovanja v ustrezni obliki, višini in roku trajanja;
* če izvajalec naročniku pravočasno ne izroči finančnega zavarovanja za odpravo napak v garancijskem roku, v kolikor je le-to zahtevano;
* če izvajalec brez dogovora z naročnikom odstopi od okvirnega sporazuma/posamezne pogodbe in razlogi za to niso na naročnikovi strani.
  + 1. Naročnik lahko finančno zavarovanje uveljavi brez predhodnega opomina, mora pa izvajalca o tem, da ga je uveljavil, obvestiti elektronsko ali pisno po pošti.
    2. Če naročnikova škoda presega znesek finančnega zavarovanja, lahko naročnik zahteva razliko povrnitve nastale škode od izvajalca v celoti.

1. člen

FINANČNO ZAVAROVANJE ZA ODPRAVO NAPAK V GARANCIJSKEM ROKU

* + 1. Če je v posameznem povpraševanju zahtevano zavarovanje za odpravo napak v garancijskem roku, mora izvajalec ob predaji blaga v prevzem, kot pogoj za pravilno izvedbo naročniku izročiti finančno zavarovanje za odpravo napak v garancijskem roku v zahtevani obliki, v višini in z veljavnostjo, kot je določeno v povpraševanju, ki ga lahko naročnik unovči v naslednjih primerih:
       - če izvajalec v času garancije ne izvaja garancijskih obveznosti na način, opredeljen v tem okvirnem sporazumu;
       - če izvajalec objavi nesolventnost, prisilno poravnavo ali stečaj.

1. V času trajanja garancijske dobe bo izvajalec odpravil vse morebitne napake in nepravilnosti, ki bodo zaznane in bodo predstavljale razliko med dejanskim delovanjem in zahtevo iz specifikacij.
2. Naročnik lahko finančno zavarovanje uveljavi brez predhodnega opomina, mora pa izvajalca o tem, da ga je uveljavil, obvestiti elektronsko ali pisno po pošti.

**OSTALE DOLOČBE**

1. člen

VIŠJA SILA

* + 1. Pod višjo silo se razumejo vsi nepredvideni in nepričakovani dogodki, ki nastopijo neodvisno od volje strank in ki jih stranki nista mogli predvideti ob sklepanju okvirnega sporazuma ter kakorkoli vplivajo na izvedbo pogodbenih obveznosti.
    2. Izvajalec je dolžan pisno obvestiti naročnika o nastanku višje sile v dveh delovnih dneh po nastanku le-te.
    3. Nobena od strank ni odgovorna za neizpolnitev katerekoli izmed svojih obveznosti iz razlogov, ki so izven njenega nadzora.

1. člen

POSLOVNA SKRIVNOST IN ZAUPNI PODATKI

* + 1. Pogodbeni stranki se zavezujeta, da bosta osebne podatke varovali v skladu z določili tega okvirnega sporazuma in veljavnim zakonom, ki ureja področje varstva osebnih podatkov.
    2. Pogodbeni stranki sta sporazumni, da vsi podatki, do katerih bi prišli z izvedbo tega okvirnega sporazuma, predstavljajo poslovno skrivnost in se zavezujeta, da bosta vse podatke skrbno varovali in jih uporabljali izključno v zvezi z izvedbo tega okvirnega sporazuma.
    3. Izvajalec je dolžan obvestiti svoje delavce, da lahko pri svojem delu pridejo v stik z zaupnimi podatki, pri delu z njimi pa morajo ti ravnati z največjo mero skrbnosti.
    4. Izvajalec mora naročnika takoj obvestiti o vsakem disciplinskem ali drugem postopku zaradi kršitev delovnih obveznosti, ki ga je zoper svojega delavca sprožil v zvezi z izvajanjem del iz tega okvirnega sporazuma. Izvajalec je dolžan na zahtevo naročnika nadomestiti delavca, če slednji izkaže, da je ravnal ali poskušal ravnati v nasprotju z določbami tega okvirnega sporazuma.
    5. Za izvajalca, ki opravlja za naročnika pogodbene obveznosti, velja glede teh obveznosti enako strog način varovanja podatkov, kot jih ima naročnik.
    6. Obveznost varovanja podatkov se nanaša tako na čas izvrševanja okvirnega sporazuma, kot tudi za čas po tem. V primeru kršitve določb o varovanju poslovne skrivnosti, osebnih ali drugih občutljivih oziroma zaupnih podatkov naročnika, je izvajalec naročniku odškodninsko odgovoren za vso posredno in neposredno škodo. Morebitna zloraba podatkov pa pomeni tudi kazensko odgovornost kršiteljev.
    7. Naročnik lahko pri izvedbi del na lokaciji od delavcev izvajalca zahteva, da izkažejo seznanjenost z vsebino iz prvega odstavka tega člena. Delavec mora pri takem delu imeti pri sebi ustrezno pooblastilo izvajalca, da lahko opravlja delo na lokaciji, kjer obstaja verjetnost, da bo prišel v stik z zaupnimi podatki.

1. člen

OSTALE OBVEZNOSTI POGODBENIH STRANK

* + 1. Pravice na produktih, ki niso last izvajalca, se pa uporabljajo v okviru tega posla, izvajalec prenese na naročnika v obsegu, v kakršnem jih je sam pridobil.

1. člen

PROTIKORUPCIJSKA DOLOČILA

* + 1. Pogodbeni stranki potrjujeta, da sta seznanjeni in se zavedata dejstva, da je predmetni okvirni sporazum ničen, če je ali bo v katerikoli fazi sklepanja ali izvajanja tega sporazuma kdo v imenu ali na račun ene pogodbene stranke predstavniku ali posredniku druge pogodbene stranke obljubil, ponudil ali dal kašno nedovoljeno korist za pridobitev posla po tem sporazumu, za sklenitev posla pod ugodnejšimi pogoji, za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je ali bo kateri koli pogodbeni stranki povzročena škoda ali pa je ali bo omogočena pridobitev nedovoljene koristi predstavniku ali posredniku katerekoli pogodbene stranke ali njegovemu predstavniku, zastopniku ali posredniku.
    2. Pogodbeni stranki se zavezujeta izogibanja vsakršnih ravnanj, ki bi povzročila ničnost okvirnega sporazuma po prejšnjem odstavku tega člena. Ta izjava predstavlja izjavo v skladu s predpisi o integriteti in preprečevanju korupcije.

1. člen
   * 1. Okvirni sporazum se lahko spremeni ali dopolni s pisnim aneksom, ki ga sprejmeta in podpišeta obe pogodbeni stranki. Če katerakoli od določb tega okvirnega sporazuma je ali postane neveljavna, to ne vpliva na ostale določbe. Neveljavna določba se nadomesti z veljavno, ki mora čim bolj ustrezati namenu, ki ga je želela doseči neveljavna določba.
     2. Za urejanje medsebojnih obveznosti in pravic, ki niso izrecno dogovorjene s tem okvirnim sporazumom, se uporabljajo določila zakona, ki ureja obligacijska razmerja in drugi predpisi, ki urejajo pogodbene odnose.
     3. S podpisom tega okvirnega sporazuma se izvajalec strinja z objavo tega okvirnega sporazuma in javno dostopnih informacij javnega značaja iz tega sporazuma na nacionalnem portalu, namenjenem objavam o javnih naročilih, skladno z določbami zakona, ki ureja dostop do informacij javnega značaja in določbami pravilnika, ki ureja objave pogodb s področja javnega naročanja, koncesij in javno-zasebnih partnerstev.
     4. Pogodbeni stranki se dogovorita, da bosta poskušali vse spore iz tega okvirnega sporazuma rešiti sporazumno z neposrednimi pogovori med pooblaščenimi predstavniki obeh pogodbenih strank. V kolikor sporazum med strankama ne bi bil mogoč, se dogovorita, da bo o sporih iz okvirnega sporazuma odločalo stvarno pristojno sodišče po sedežu naročnika.
     5. Okvirni sporazum je sestavljen v štirih izvodih, od katerih prejme naročnik tri, izvajalec pa en izvod.

|  |  |
| --- | --- |
| **Začetek veljavnosti** | **Konec veljavnosti** |
| Z dnem podpisa zadnje od pogodbenih strank. | o preteku štirih let od pričetka veljavnosti. |
| **Predčasna odpoved okvirnega sporazuma** | |
| **Razlogi** | **Odpoved velja** |
| 1. Naročnik uveljavi finančno zavarovanje za dobro izvedbo pogodbenih obveznosti. | 1. Z dnem unovčenja finančnega zavarovanja. |
| 1. Neaktivnosti izvajalca ob posameznih povpraševanjih (če se izvajalec zaporedoma vsaj dvakrat ne odzove na povpraševanje naročnika). | Ad 2, 3, 4, 5, 6, 7) Z dnem, ko izvajalec prejme obvestilo o odpovedi okvirnega sporazuma. |
| 1. Neutemeljena zavrnitev naročila s strani izvajalca, odstopanje od naročenega načina izvedbe ali nekvalitetno oziroma nepravilno opravljena storitev. |
| 1. Zamuda izvajalca ali napake pri izvedbi, ki bistveno zmanjšajo pomen posla. |
| 1. Dosežek maksimalne višine pogodbene kazni. |
| 1. Če je naročnik seznanjen, da je pristojni državni organ ali sodišče s pravnomočno odločitvijo ugotovilo kršitev delovne, okoljske ali socialne zakonodaje s strani izvajalca pogodbe o izvedbi javnega naročila ali njegovega podizvajalca. |
| 1. V primerih določenih v 96. členu ZJN-3. |
| 1. Če naročnik za tekoče leto nima zagotovljenih finančnih sredstev. | 1. 2 meseca od prejema pisnega obvestila. |
| 1. Če naročnik ali njegov pooblaščenec izvede novo javno naročilo z istovrstnega področja, ali organ, pooblaščen za izvedbo skupnega javnega naročila za to področje, izvede javno naročilo, ki je po veljavni zakonodaji obvezujoče za naročnika. | 1. Z dnem pravnomočnosti novega javnega naročila. |
| 1. Če naročnik ne poravna zapadlih obveznosti. | 1. Po preteku 30 dni od obvestila naročniku. |
| 1. Zaradi kršitev pogodbenih obveznosti s strani nasprotne stranke, če kršitve ne prenehajo po opominu, poslanem pisno ali elektronsko. V primeru odstopa sta pogodbeni stranki dolžni poravnati medsebojne obveznosti iz tega sporazuma in nastalo škodo. | 1. Z dnem, ko nasprotna stranka prejme obvestilo o odpovedi okvirnega sporazuma. |
| 1. Dogovorno med obema strankama. | 1. Po poravnavi medsebojnih obveznosti iz okvirnega sporazuma. |

|  |  |  |
| --- | --- | --- |
| **Naročnik** |  | **Izvajalec/Stranka okvirnega sporazuma** |
| Luka Koper d.d.  Vojkovo nabrežje 38  6501 Koper |  |  |
| Koper, dne |  | , dne |
| Podpisnik: Dragomir Matić, predsednik uprave |  | Podpisnik: |
|  |  |  |
| Podpisnik: Andraž Novak, član uprave |  |  |